| Maharaštra |
| --- |
| Maharaštra - महाराष्ट्र |
| Država: | Indija |
| Glavni grad: | Mumbaj |
| Površina: | 307.713 km² |
| Stanovništvo: | 96.752.247 *(2001)* |
| Gustina stanovništva: | 314 stan./km² |
| Jezik: | marati |
| Religija: | hinduizam *(80,2 %)*, islam *(10,2 %)*, budizam *(6%)*,<hrišćanstvo *(1,0 %)*, i druge |
| Veb-sajt: | www.maharashtra.gov.in |
| Mapa |
| Položaj Maharaštre u Indiji |

**Maharaštra** je savezna država Indije sa površinom od 307.713 km² i 96.752.247 stanovnika (stanje: 1. jan. 2001). Gustina stanovništva je 314 stan./km². Druga je po stanovništvu, a treća po površini savezna država u Indiji. Najveći indijski grad Mumbaj predstavlja glavni grad Maharaštre.

Istorija
--------

U Maharaštri je najpre nastalo carstvo Marata 1674. koje je 1760. obuhvatalo trećinu indijskog potkontinenta.
Dolaskom Britanske istočnoindijske kompanije dolazi do kolonizacije i došlo je ratova između carstva Marata i Engleza između 1777. i 1818. Carstvo Marata je propalo 1818. Velika Britanija je vladala iz Bombaja. Mnogobrojne države u Marati zadržale su lokalnu autonomiju i vladare, ali bi priznavale britanski suverenitet. Tokom dvadesetog veka započela je nenasilna borba protiv kolonijalne uprave. Nenasilnu borbu je najpre predvodio Bal Gangadar Tilak, a kasnije Mahatma Gandi. Indija je stekla nezavisnost 1947, pa je došlo do velikih reorganizacija teritorija i administracije. Maharaštra je kao država nastala 1960, kad se bombajska država razdelila na Maharaštru i Gudžarat.

Geografija
----------

Zapadni Gati predstavljaju brdovito područje pralelno sa obalom sa prosečnom visinom od 1200 metara. Zapadno se nalazi Konkan obalna nizija, koja je široka 50 do 80 kilometara. Istočno od Gata prostire se visoravan Dekan. Zapadni Gati predstavljaju područje gde izviru mnoge reke koje teku na jug Indije.
Zapadni Gati predstavljaju izvor nekoliko velikih reka Maharaštre. Ističu se reka Godavari i reka Krišna. Reke teku istočno prema Bengalskom zalivu i natapaju većinu centralne i istočne Maharaštre. Mnoge manje reke teku prema Arapskom moru. Reke Tapti i Narmada teku zapadno i natapaju većinu severne Maharaštre i pripadaju slivu Arapskog mora.

Ekonomija
---------

Povoljna ekonomska politika sedamdesetih stvorila je od Maharaštre vodeću indijsku industrijsku državu. Pored Mumbaja zapadna Maharaštra je razvijena pa dominira politikom i birokratijom države. Maharaštra doprinosi sa 13% ukupnoj industriji Indije. Mumbaj kao glavni grad predstavlja glavni bankarski i finansijski centar. Bolivud je glavni centar indijske filmske industrije i nalazi se u Mumbaju. Posle uspeha sa informacionim tehnologijama u susednim indijskim državama Maharaštra je osnovala softverske parkove u Mumbaju, Nasiku, Nagpuru i Punu. Maharaštra je prva u Indiji po proizvodnji električne energije iz nuklearnih elektrana. Mumbaj predstavlja najveću luku na Arapskom moru i na indijskom poluostrvu.

Planine u Maharaštri

Demografija
-----------

Maharaštra predstavlja drugu indijsku državu po broju stanovnika. Ima 96.752.247 stanovnika. Samo 11 zemalja sveta ima više stanovnika od Maharaštre. Gradsko stanovništvo čini 42.4% ukupnog stanovništva. Službeni jezik je marati, kojim govori većina stanovništva. Ipak u Mumbaju, kao kozmopolitskom gradu govori se i hindu, gudžarati i engleski. Većinska religija je hindu sa 80.2% pristaša, a muslimani čine 10.2%, budisti 6%, a džainisti i hrišćani po 1%.

### Jezici

| Jezik | Procenat |
| --- | --- |
| Marati | 68.89 |
| Hindi | 11.04 |
| Urdu | 7.81 |
| Kanada | 2.50 |
| Gudžarati | 2.39 |
| Telugu | 1.31 |
| Tamilski | 1.04 |
| Malajalam | 0.30 |

### Najveći gradovi

(Prema popisu iz 2001.)

| Grad | Stanovnika |
| --- | --- |
| Mumbaj | 11.914.398 |
| Puna | 2.540.069 |
| Nagpur | 2.051.320 |
| Tane | 1.261.517 |
| Kaljan-Dombivali | 1.193.266 |
| Nasik | 1.076.967 |
| Pimpri-Činčvad | 1.006.417 |
| Šolapur | 873.037 |
| Aurantabad | 872.667 |
| Navi Mumbaj | 703.947 |
| Bivandi | 598.703 |
|

Eksterni linkovi
----------------

***Maharashtra*** na Wikimedijinoj ostavi

* Istorija Maharaštre
* Mumbainet Arhivirano 2004-09-27 na Wayback Machine-u
* Istorija
* Govt. of India directory – pregled vebsajtova vlade Maharaštre
* Službeni sajt vlade Maharaštre
* Službeni sajt turističkog ureda
* Indtravel – Pregled države.
* Statistika po distriktima
* India Picture Arhivirano 2006-09-04 na Wayback Machine-u – Slike iz raznih delova Maharaštre.
* Vodiči Arhivirano 2006-11-03 na Wayback Machine-u
* Maharaštra muzika

| * p
* r
* u
Države i teritorije Indije Indija |
| --- |
| Države | 
Andhra Pradesh • Arunachal Pradesh • Assam • Bihar • Chhattisgarh • Goa • Gujarat • Haryana • Himachal Pradesh • Jammu i Kashmir • Jharkhand • Karnataka • Kerala • Madhya Pradesh • Maharashtra • Manipur • Meghalaya • Mizoram • Nagaland • Orissa • Punjab • Rajasthan • Sikkim • Tamil Nadu • Tripura • Uttarakhand • Uttar Pradesh • Zapadni Bengal
 | Karta država i teritorija Indije |
| Unijske teritorije | 
Andamanski i Nikobarski Otoci • Chandigarh • Dadra i Nagar Haveli • Teritorij nacionalnog glavnog grada Delhi • Daman i Diu • Lakshadweep • Pondicherry
 |